ขสมก.ให้บริการเดินรถโดยสารอำนวยความสะดวกประชาชนไปร่วมงาน “อุ่นไอรัก คลายความหนาว สายน้ำแห่งรัตนโกสินทร์” ระหว่างวันที่ 9 ธ.ค. 61 – 19  ม.ค. 62 โดยไม่เสียค่าใช้จ่าย
นายประยูร  ช่วยแก้ว รักษาการในตำแหน่ง ผู้อำนวยการองค์การขนส่งมวลชนกรุงเทพ หรือ ขสมก. เปิดเผยว่า  ด้วยสมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้พระราชทาน พระราชานุญาต ให้จัดงานฤดูหนาวขึ้นเป็นครั้งที่ 2 ในรัชสมัย ภายใต้ชื่อ “อุ่นไอรัก คลายความหนาว สายน้ำแห่งรัตนโกสินทร์” ระหว่างวันที่ 9 ธันวาคม 2561 ถึงวันที่ 19 มกราคม 2562 ณ พระลานพระราชวังดุสิต และสนามเสือป่า กรุงเทพมหานคร โดยในวันที่ 9 ธันวาคม 2561 สมเด็จพระเจ้าอยู่หัว จะเสด็จพระราชดำเนินไปทรงเปิดงานอุ่นไอรักฯ จากนั้นจะทรงจักรยานนำผู้เข้าร่วมกิจกรรมปั่นจักรยาน “Bike อุ่นไอรัก”เส้นทางพระลานพระราชวังดุสิต - สวนสุขภาพลัดโพธิ์ อำเภอพระประแดง จังหวัดสมุทรปราการ ขสมก.จึงจัดเดินรถ โดยสารให้บริการฟรี เพื่ออำนวยความสะดวกให้กับประชาชน ที่จะเดินทางไปร่วมงานดังกล่าว 

การจัดเดินรถโดยสารกิจกรรม “Bike อุ่นไอรัก”  ในวันที่ 9 ธันวาคม 2561 จำนวน 15 เส้นทาง เป็นรถเฉพาะกิจให้บริการฟรี  รับจอดรับ-ส่งทุกป้าย  จำนวน 4 เส้นทาง  ได้แก่ เส้นทางที่ 1 สถานีขนส่งจตุจักรจอดส่งที่แยกอู่ทองใน ให้บริการ จำนวน 10 คัน / เส้นทางที่ 2 อนุสาวรีย์ชัยสมรภูมิ จอดส่งที่แยกอู่ทองใน ให้บริการ จำนวน 10 คัน / เส้นทางที่ 3 สถานีรถไฟหัวลำโพง  จอดส่งที่สะพานขาว ให้บริการ จำนวน 10 คัน  / เส้นทางที่ 4 สนามศุภชลาศัย จอดส่งที่แยกยมราช ให้บริการ จำนวน 10 คัน 

พร้อมจัดรถ Shuttle Bus ให้บริการฟรี รับจากจุดจอดรถ-จุดส่ง จำนวน 11 เส้นทาง ได้แก่ เส้นทางเซ็นทรัลเวสต์เกต จอดส่งที่แยกอู่ทองใน ให้บริการ จำนวน 5 คัน / เส้นทางที่ 2 รฟม. พระราม 9 จอดส่งที่แยกอู่ทองใน ให้บริการ จำนวน 15 คัน สำนักงานใหญ่ /เส้นทางที่ 3 อาคารจอดรถไฟฟ้าใต้ดิน จอดส่งที่แยกอู่ทองใน ให้บริการ จำนวน 15 คัน แยกรัชดา – ลาดพร้าว/เส้นทางที่ 4 ศาลอาญา ถนนรัชดาฯ จอดส่งที่แยกอู่ทองใน ให้บริการ จำนวน 10 คัน / เส้นทางที่ 5 เซ็นทรัลพระราม 2 จอดส่งที่แยกอู่ทองใน ให้บริการ จำนวน 4 คัน /เส้นทางที่ 6 พุทธมณฑล สาย 4 จอดส่งที่แยกอู่ทองใน ให้บริการ จำนวน 10 คัน/ เส้นทางที่ 7 เมืองทองธานี จอดส่งที่บ้านมนังคศิลา ให้บริการ จำนวน 10 คัน/เส้นทางที่ 8 สนามกีฬาธูปเตมีย์ จอดส่งที่บ้านมนังคศิลา ให้บริการ จำนวน 5 คัน  / เส้นทางที่ 9 ศูนย์ราชการแจ้งวัฒนะจอดส่งที่บ้านมนังคศิลา ให้บริการ จำนวน 10 คัน  / เส้นทางที่ 10 เมกา บางนา จอดส่งที่บ้านมนังคศิลา ให้บริการ จำนวน 5 คัน  / เส้นทางที่ 11 ไบเทค บางนา จอดส่งที่บ้านมนังคศิลา ให้บริการ จำนวน 10 คัน

สำหรับการให้บริการเดินรถทั้ง 15 จุด รถคันแรกออก เวลา 07.00 น. รถคันสุดท้ายออก เวลา 21.00 น. ท่าปลายทาง พื้นที่จัดงาน ให้บริการเดินรถ จนกว่าจะส่งประชาชนออกจากพื้นที่หมดระยะเวลาการปล่อยรถ  ปล่อยรถออกทุกๆ 10 นาที ส่วนนรถโดยสารงาน“อุ่นไอรัก คลายความหนาว สายน้ำแห่งรัตนโกสินทร์” ระหว่างวันที่ 10 ธันวาคม 2561 ถึงวันที่ 19 มกราคม 2562  จำนวน 7 เส้นทาง ประกอบด้วยเส้นทางสถานีขนส่งจตุจักรจอดส่งที่แยกอู่ทองใน / เส้นทางที่ 2 อนุสาวรีย์ชัยสมรภูมิ   / เส้นทางที่ 3 วงเวียนใหญ่ /เส้นทางที่ 4 สถานีรถไฟหัวลำโพงและเส้นทางที่ 5 สนามศุภชลาศัย รวมถึงการให้บริการรถ Shuttle Bus ให้บริการเส้นทางสนามม้านางเลิ้ง-แยกวัดเบญจฯ และเส้นทางที่ 2 สนามหลวง - หน้ากระทรวงศึกษาธิการ ให้บริการ ให้บริการตั้งแต่ เวลา 09.00 น. -เวลา 21.00 น. และท่าปลายทาง(พื้นที่จัดงาน ให้บริการเดินรถ จนกว่าจะส่งประชาชนออกจากพื้นที่หมดโดยระยะเวลาการปล่อยรถ ปล่อยรถออกทุกๆ 10 นาที )